
Parlamentul României

Camera Deputaţilor

Comisia pentru apărare, ordine                                                              Bucureşti, 17.09.2003

publică şi siguranţă naţională                                                                  PL 539/2003
Nr.32/564/2003

RAPORT

asupra proiectului de Lege pentru ratificarea Acordului între Guvernul României şi Guvernul Republicii Ungare privind cooperarea în domeniul militar, semnat la Budapesta la 7 aprilie 2003

1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Ungare privind cooperarea în domeniul militar, semnat la Budapesta la 7 aprilie 2003, trimis cu adresa nr. 539 din 11.09.2003 şi înregistrat cu nr. 32/564 din 11.09.2003.


Consiliul Legislativ, cu nr.861/06.06.2003, a avizat favorabil proiectul de lege, cu anumite observaţii şi propuneri.


Comisia pentru politică externă, cu nr. 33/539 din 16.09.2003, a avizat favorabil acest proiect de lege. 


Proiectul de lege pentru ratificarea acestui Acord urmăreşte extinderea cooperării româno-maghiare în domeniul militar instituind noi prevederi referitoare la domeniile şi formele de cooperare, organizarea de vizite, instituirea Comisiei militare mixte, obligaţiile părţilor cu privire la organizarea şi desfăşurarea exerciţiilor comune, transportul şi statutul forţelor participante, finanţarea cooperării şi protecţia informaţiilor.

Proiectul face parte din categoria legilor ordinare şi a fost adoptat de Senat, în şedinţa din 4 septembrie 2003 potrivit prevederilor art. 74 alin.(2) din Constituţie.

2. La dezbaterea proiectului de lege a participat în calitate de invitat, conform art. 51 şi 52 din Regulamentul Camerei Deputaţilor, domnul lt. Florentin Ilie, consilier juridic în cadrul Ministerul Apărării Naţionale .

3. La lucrările comisiei au fost prezenţi 23 deputaţi din totalul de 26 de membri ai comisiei.

4.  Proiectul de lege a fost adoptat cu unanimitatea voturilor deputaţilor prezenţi.

În urma dezbaterii, în şedinţa din 17 septembrie 2003, comisia a hotărât să supună acest proiect de Lege Plenului Camerei Deputaţilor spre dezbatere şi adoptare, în forma adoptată de Senat.

PREŞEDINTE ,

Răzvan IONESCU

Red.s.c. Anca Barb

